CELEX: 62017CN0046
Language: hu
Date: 2017-01-30 00:00:00
Title: C-46/17. sz. ügy: A Landesarbeitsgericht Bremen (Németország) által 2017. január 30-án benyújtott előzetes döntéshozatal iránti kérelem – Hubertus John kontra Freie Hansestadt Bremen

8.5.2017   
            
            
               HU
            
            
               Az Európai Unió Hivatalos Lapja
            
            
               C 144/19
            
         A Landesarbeitsgericht Bremen (Németország) által 2017. január 30-án benyújtott előzetes döntéshozatal iránti kérelem – Hubertus John kontra Freie Hansestadt Bremen
   (C-46/17. sz. ügy)
   (2017/C 144/25)
   Az eljárás nyelve: német
   
      A kérdést előterjesztő bíróság
   
   Landesarbeitsgericht Bremen
   
      Az alapeljárás felei
   
   
      Felperes: Hubertus John
   
      Alperes: Freie Hansestadt Bremen
   
      Az előzetes döntéshozatalra előterjesztett kérdések
   
   
               1.
            
            
               Úgy kell-e értelmezni az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28-i 1999/70/EK tanácsi irányelv (1) mellékletében szereplő, a határozott ideig tartó munkaviszonyról 1999. március 18-án kötött keretmegállapodás 5. szakaszának 1. pontját, hogy azzal ellentétes az olyan nemzeti szabályozás, amely a munkaszerződés felei számára minden további feltétel és időbeli korlátozás nélkül lehetővé teszi, hogy a munkaviszony megállapodás szerinti, a rendes nyugdíjkorhatár elérésével való megszűnését a munkaviszony ideje alatt kötött megállapodás útján – adott esetben akár többször is – csak amiatt halasszák el, mert a munkavállaló a rendes nyugdíjkorhatár elérésével öregségi nyugdíjra válik jogosulttá?
            
         
               2.
            
            
               Ha a Bíróság az első kérdésre igenlő választ ad:
               A megszűnés első elhalasztása esetén is összeegyeztethetetlen-e az első kérdésben említett nemzeti szabályozás a keretmegállapodás 5. szakaszának 1. pontjával?
            
         
               3.
            
            
               Úgy kell-e értelmezni a foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelv (2) 1. cikkét, 2. cikkének (1) bekezdését és 6. cikkének (1) bekezdését és/vagy a közösségi jog általános elveit, hogy azokkal ellentétes az olyan nemzeti szabályozás, amely a munkaszerződés felei számára minden további feltétel és időbeli korlátozás nélkül korlátlanul lehetővé teszi, hogy a munkaviszony megállapodás szerinti, a rendes nyugdíjkorhatár elérésével való megszűnését a munkaviszony ideje alatt kötött megállapodás útján – adott esetben akár többször is – csak amiatt halasszák el, mert a munkavállaló a rendes nyugdíjkorhatár elérésével öregségi nyugdíjra válik jogosulttá?
            
         
      (1)  HL 1999. L 175., 43. o.; magyar nyelvű különkiadás 5. fejezet, 3. kötet, 368. o.
   
      (2)  HL 2000. L 303., 16. o.; magyar nyelvű különkiadás 5. fejezet, 4. kötet, 79. o.